1 Mipadayon si Pablo sa panaw ngadto s Derbe ug sa Listra. Didto may nagpuyo nga usa ka tinun-an nga ginganlag Timoteo. Ang iyang inahan usa ka magtutuo nga Judio apan ang iyang amahan Grego. 2 Gidayeg si Timoteo sa tanang kaigsoonan sa Listra ug sa Iconio. 3 Buot ni Pablo nga pakuyogon kaniya si Timoteo busa gituli niya si Timoteo. Gibuhat niya kini kay ang tanang Judio nga nagpuyo didto nakahibalo man nga Grego ang amahan ni Timoteo. 4 Sa ilang pag-agi sa kalungsuran ilang gitugyan ngadto sa mga magtutuo ang mga lagda nga gikauyonan sa mga apostoles ug sa mga kadagkoan sa iglesia didto sa Jerusalem ug gipahimangnoan sila sa pagtuman niini. 5 Busa ang mga iglesia nalig-on sa pagtuo ug nagdugang ang ilang gidamaghanon matag-adlaw.